gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9346, del 24-05-2022 (2022/4379)

Extracte de la Resolució de 13 de maig de 2022, del rector de la Universitat Politècnica de València, per la qual es convoquen set ajudes de l'Aula CIMSA Sostenibilitat per a la realització de treballs de fi de màster relacionats amb la química sostenible, per a l'any 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9346

Data del DOGV
:   24-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4379


Data del document
:   16-05-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 13 de maig de 2022, del rector de la Universitat Politècnica de València, per la qual es convoquen set ajudes de l'Aula CIMSA Sostenibilitat per a la realització de treballs de fi de màster relacionats amb la química sostenible, per a l'any 2022. [2022/4379]  
BDNS (identif.): 627267.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/627267  
  
Primer. Beneficiaris  
Hi poden participar alumnes matriculats, en el curs 2021/2022, en l'assignatura de Treball de Fi de Màster d'algun dels màsters oficial de la Universitat Politècnica de València i que el tema del treball de fi de màster tinga relació amb la química sostenible.  
  
Segon. Objecte  
L'objecte d'aquesta convocatòria és la concessió de set ajudes per a la realització del Treball de Fi de Màster a alumnes matriculats en algun màster oficial de la Universitat Politècnica de València en el curs 2021/2022 que acrediten el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en web http://catcimsasos.upv.es/.  
  
Quart. Quantia  
S'estableixen set ajudes de 900 euros.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza al cap de quinze dies hàbils de la publicació.  
  
València, 16 de maig de 2022.- El rector de la Universitat Politècnica de València: José Esteban Capilla Romá.
Diari Oficial de la Generalitat Valenciana


Sumari del DOGV 9319, del 13-04-2022 (2022/2750)

Informació pública de la modificació de projecte de reparcel·lació forçosa per correcció d'error en la delimitació gràfica de la unitat reparcel·lable.
-------------------------------------------------------------------------------------------------------------------------------------------------------

### Dades del document

Número de DOGV
:   9319

Data del DOGV
:   13-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2750


Data del document
:   29-03-2022

Organisme emissor
:   Ajuntament de Guardamar de la Safor

Tipus de document
:   Anunci

Descriptors 

:   * Guardamar de la Safor
    * pla d'urbanisme
    * administració local

Informació pública de la modificació de projecte de reparcel·lació forçosa per correcció d'error en la delimitació gràfica de la unitat reparcel·lable. [2022/2750]  
Per la Resolució de l'Alcaldia 116/2022, de 27 de març, de 2022, es va aprovar la modificació del projecte de reparcel·lació forçosa unitat d'execució residencial baixa densitat centre urbà per correcció d'error en la delimitació gràfica de la unitat reparcel·lable, a Guardamar de la Safor a l'efecte d'esmenar els errors detectats en aquest.  
  
De conformitat amb l'article 98.2.a del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, se sotmet a informació pública durant el termini de 30 dies a comptar de la publicació en el Diari Oficial de la Generalitat Valenciana, a l'efecte que es formulen totes les observacions i al·legacions que s'estimen convenients.  
  
Així mateix, estarà a la disposició de les persones interessades en la seu electrònica d'aquest ajuntament  
https://guardamardelasafor.sedelectronica.es.  
  
Guardamar de la Safor, 29 de març de 2022.- L'alcaldessa: Ana Isabel Ferrer Fuster.
Diari Oficial de la Generalitat Valenciana


Sumari del DOGV 9465, del 08-11-2022 (2022/10542)

Anunci de la informació pública de l'obertura d'un període de consulta pública en relació a l'esborrany del projecte de decret del president pel qual es creen els Premis President i els Premis de la Generalitat referents a les gaiates grans i infantils.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10599


Data del document
:   02-11-2022

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Anunci de la informació pública de l'obertura d'un període de consulta pública en relació a l'esborrany del projecte de decret del president pel qual es creen els Premis President i els Premis de la Generalitat referents a les gaiates grans i infantils. [2022/10495]  
D'acord amb el que estableix l'article 43.1,c de la Llei 5/1983, de 30 de desembre, del Consell, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, s'inicia un període d'audiència pública com a part del procés d'elaboració de l'esborrany i del projecte de decret esmentat, durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
L'esborrany del projecte de decret podrà ser consultat a la web de Presidència de la Generalitat a l'apartat «Normativa en tramitació», http://www.presidencia.gva.es/normativa-en-tramitacion, i al portal de Transparència de la Generalitat, http://www.gvaoberta.gva.es.  
Les al·legacions, suggeriments o observacions podran ser dirigides per a la seua consideració, a la Subdirecció General d'Organització i Coordinació, remetent-les al Registre General de Presidència de la Generalitat, situat en c/En Bou, 9-11, 46570 València, o a través del correu electrònic: ddipa@ore.nl.  
  
València, 2 de novembre de 2022.- El sotssecretari de Presidència de la Generalitat: Emili Josep Sampio Morales.
Diari Oficial de la Generalitat Valenciana


Sumari del DOGV 9297, del 14-03-2022 (2022/1709)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'ampliació d'indústria de fabricació d'adhesius, al terme municipal d'Elx. Referència DIC- 21/0208.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1709


Data del document
:   28-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Elx
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'ampliació d'indústria de fabricació d'adhesius, al terme municipal d'Elx. Referència DIC- 21/0208. [2022/1709]  
Havent-se admés a tràmit, d'acord amb el que es preveu en el text refós de la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC- 21/0208, promogut per Neoflex, SL, per a regularització d'ampliació d'indústria de fabricació d'adhesius, situat en polígon 172, parcel·la 452, del terme municipal d'Elx, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la plataforma urbanística digital en el següent enllaç:  
  
https://ovius.gva.es/oficina\_tactica/?idioma=es\_es#/tramita/25305/35145X75Y2443Y7105  
  
Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant en el telèfon PROP 012 (549 750 287), citant la referència DIC corresponent.  
  
Alacant, 28 de febrer de 2022.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9431, del 20-09-2022 (2022/8340)

ACORD de 9 de setembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 615.30 «Model Econòmic» de la Conselleria d'Hisenda i Model Econòmic. (VL 06.007/22-027).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8340


Data del document
:   09-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de setembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 615.30 «Model Econòmic» de la Conselleria d'Hisenda i Model Econòmic. (VL 06.007/22-027). [2022/8340]  
La Conselleria d'Hisenda i Model Econòmic efectuarà un encàrrec d'un servei tècnic a Tecnologies i Serveis Agraris, SA, SME, MP (Tragsatec), consistent en el suport de revisió corresponent a la justificació de les ajudes directes a autònoms i empreses així com el suport en l'atenció telefònica a autònoms sol·licitants d'ajudes associades a l'augment dels costos energètics, amb el següent repartiment d'anualitats:  
  
  
Exercici Import  
2394 958.417.10  
5061 114.040,61  
Total 1.116.319,71  
  
  
Considerant el límit vigent per a comprometre despesa en exercicis futurs amb càrrec al capítol 2 del Programa 615.30 «Model Econòmic» i el ja compromés fins hui, per part de la Conselleria d'Hisenda i Model Econòmic es planteja la necessitat d'incrementar el límit actual per a l'anualitat 2023, a l'efecte de poder imputar l'esmentat encàrrec a mig propi.  
En conseqüència, i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta del conseller d'Hisenda i Model Econòmic, adopta el següent  
  
ACORDA  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2023, amb càrrec al capítol 2 del Programa 615.30 «Model Econòmic» d'acord amb el següent detall:  
  
Exercici Límit actual Límit modificat  
8300 020.761,48 194.873,61  
  
  
València, 9 de setembre de 2022  
  
La consellera secretària del Consell  
AITANA MAS MAS
Diari Oficial de la Generalitat Valenciana


Sumari del DOGV 9321, del 20-04-2022 (2022/3386)

RESOLUCIÓ de 13 d'abril de 2022, de la directora general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000083/3135-IG per a comparèixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   IV. ADMINISTRACIÓ DE JUSTÍCIA

Número del document
:   2022/3386


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 13 d'abril de 2022, de la directora general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000083/8088-PN per a comparèixer en la via jurisdiccional. [2022/3386]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4a, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000083/0613-CL.  
NIG: 46047-31-1-8594-2927814.  
Recurrent: ELECTRÓNICOS COBAS, SL.  
Persones interessades: pluralitat indeterminada, en atenció a matèria regulada.  
  
Descripció: recurs contenciós administratiu interposat contra la Resolució de 19 de gener de 2022, del conseller d'Hisenda i Model Econòmic, per la qual es desestima el recurs de reposició contra la resolució de la Direcció General de Model Econòmic, Finançament Autonòmic i Política Financera, de data 12 de novembre de 2021, per la qual s'adjudiquen i es deneguen les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la covid-19.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu esmentat i citar les persones interessades en el procediment descrit, a fi que puguen comparéixer com a demandants en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribuna Superior de Justícia de la Comunitat Valenciana, Secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 13 d'abril de 2022.- La directora general de Model Econòmic, Finançament Autonòmic i Política Financera: María Dolores Furió Ortega.
Diari Oficial de la Generalitat Valenciana


Sumari del DOGV 9465, del 08-11-2022 (2022/10721)

CORRECCIÓ d'errades de la Resolució de 13 d'octubre de 2022, del secretari autonòmic de Cultura i Esport, per a la concessió d'una subvenció a la Reial Acadèmia de Belles arts de Sant Carles de València per a contribuir a les despeses de funcionament de l'acadèmia.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10643


Data del document
:   08-11-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 13 d'octubre de 2022, del secretari autonòmic de Cultura i Esport, per a la concessió d'una subvenció a la Reial Acadèmia de Belles arts de Sant Carles de València per a contribuir a les despeses de funcionament de l'acadèmia. [2022/10692]  
Advertides errades en el sumari de la resolució de referència, publicada en el DOGV 9464 de 07.11.2022, es procedeix a la seua correcció:  
  
On diu:  
RESOLUCIÓ de 13 d'octubre de 2022, del secretari autonòmic de Cultura i Esport, per a la concessió d'una subvenció a la Reial Acadèmia de Belles Arts de Sant Carles de València, per a contribuir a les despeses de funcionament de l'acadèmia.  
  
Ha de dir:  
RESOLUCIÓ de 13 de setembre de 2022, del secretari autonòmic de Cultura i Esport, per a la concessió d'una subvenció a la Reial Acadèmia de Belles Arts de Sant Carles de València per a contribuir a les despeses de funcionament de l'acadèmia.
Diari Oficial de la Generalitat Valenciana


Sumari del DOGV 9332, del 05-05-2022 (2022/3595)

Informació pública de la modificació puntual número 1 del Projecte de delimitació de sòl urbà.
----------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3595


Data del document
:   21-04-2022

Organisme emissor
:   Ajuntament de Castell de Cabres

Tipus de document
:   Anunci

Descriptors 

:   * Castell de Cabres
    * administració local
    * pla d'urbanisme

Informació pública de la modificació puntual número 1 del Projecte de delimitació de sòl urbà. [2022/3595]  
Se sotmet la «modificació puntual núm. 1 del projecte de delimitació de sòl urbà de Castell de Cabres (Castelló)», redactat per l'arquitecta, Lidia Escuder Calle (Registre d'entrada municipal núm. 2672-C-WK-45, de 4 d'abril), a informació pública per un període de quaranta-cinc (45) dies, a comptar des de l'endemà de la publicació de l'anunci en aquest diari oficial, durant els quals qualsevol persona física o jurídica pot examinar l'expedient i formular les al·legacions que tinga per oportunes.  
L'expedient objecte d'aquesta informació està dipositat en les dependències d'aquest ajuntament, podent-se consultar en les mateixes en horari d'oficina, així com en la Seu Electrònica de l'Ajuntament de Castell de Cabres i, a través del seu Portal de Transparència, en l'apartat:  
2. Normativa.  
2.5. Documents sotmesos a informació pública.  
  
Castell de Cabres, 21 d'abril de 2022.- L'alcaldessa: María José Tena Gasulla.
Diari Oficial de la Generalitat Valenciana


Sumari del DOGV 9289, del 02-03-2022 (2022/1662)

ACORD de 18 de febrer de 2022, del Consell, d'autorització de l'expedient de rescabalament ERESAR/2021/06R03/84 per obligacions contretes en 2021.
--------------------------------------------------------------------------------------------------------------------------------------------------

### Dades del document

Número de DOGV
:   9289

Data del DOGV
:   02-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1662


Data del document
:   18-02-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 18 de febrer de 2022, del Consell, d'autorització de l'expedient de rescabalament ERESAR/2021/06R03/84 per obligacions contretes en 2021. [2022/1662]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 18 de febrer de 2022,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament ERESAR/2021/06R03/84 per serveis de guies arqueològics en 2021, per import de 48.067,25 - (IVA inclòs).  
  
Segon  
Autoritzar la imputació al pressupost de 2022 de les obligacions econòmiques contretes en 2021 per import de 48.067,25 ?.  
  
La Vila Joiosa, 18 de febrer de 2022  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9487, del 12-12-2022 (2022/11796)

Bases generals que han de regir els processos de selecció extraordinaris per l'ocupació temporal.
-------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11983


Data del document
:   23-11-2022

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * concurs administratiu

Bases generals que han de regir els processos de selecció extraordinaris per l'ocupació temporal. [2022/11381]  
  
En el Butlletí Oficial de la Província de Castelló núm. 140, de data 22 de novembre de 2022, s'han publicat íntegrament les bases generals que han de regir els processos de selecció extraordinaris per l'ocupació temporal a l'Ajuntament de Vinaròs, previstos a la Llei 20/2021, aprovades per la Resolució de l'Alcaldia Presidència núm. 2957/2022, de data 17 de novembre de 2022.  
Cosa que es fa pública per a general coneixement.  
  
Vinaròs, 23 de novembre de 2022.- L'alcalde president: Guillermo Alsina Gilabert.